Suomessa nettihäirintä ja -viha muuttuivat marginaali-ilmiöstä internetin valtavirraksi vuoden 2015 tienoilla.

Pieni nettihäirintää ja -vihaa harjoittavien joukko on aiheuttamassa sen, että keskustelu siirtyy avoimesta internetistä paikkoihin, joihin nettihäiritsijöillä ei ole pääsyä, kertoo nettivihaa tutkinut professori Atte Oksanen.­

Suomalainen nettiviha politisoitui vuoden 2015 tienoilla, ja vihan kohteeksi nousivat naiset ja erityisesti tietyt naisryhmät, kertoo Tampereen yliopiston sosiaalipsykologian apulaisprofessori Atte Oksanen. Hänen mielestään poliisi ja myös poliitikot ovat luovuttaneet nettivihan ja -häirinnän suhteen.